# Olivier Marquès i Nebot

Olivier Marquès i Nebot (La Farga del Mig -Sant Llorenç de Cerdans-, 24 de març del 1968) és músic, compositor i intèrpret de saxòfon i tenora.

## Biografia

Nasqué i passà la infantesa a la Farga del Mig, un veïnat de Sant Llorenç de Cerdans. Estudià música al conservatori de Perpinyà, on va tenir per mestre de tenora Max Havart; i amplià la formació estudiant el saxòfon a l'Aula de Jazz de Barcelona. Després de ser segon tible de la cobla Els Casenoves durant dotze anys, el 2003 va ser fundador i actualment (2009) és arranjador i tenora de la cobla La Tres Vents. En les seves facetes de compositor, graller, instrumentista de tarota, tenora o saxofonista, ha col·laborat en un gran nombre d'iniciatives amb conjunts com la Pépères Band i Rafaël Marco & Amigos i artistes com Pascal Comelade, Jean Michel Llanes o Gerard Jacquet –a qui ha musicat en sardana una lletra– nord-catalans. Ha tocat en el quartet de tenores 4T (format per Marquès, Vicenç Vidalou, Boris Teixidor i Pierre-Emmanuel Dumas/Galdric Vicens) i l'any 2009 va participar en la Caravana Catalana d'intercanvi cultural, al sud d'Algèria.

## Obres

* Bluesy Sardan'es (2005), per a guitarra i cobla, enregistrada en el disc compacte Entre tradició i modernitat (Perpinyà: Ràdio Arrels, 2006)
* El cicle per a quatre tenores, enregistrat pel quartet "Les 4 T" en el DC Entre tradició i modernitat
* Regal d'aniversari (2006), enregistrada per Albert Bueno en el DC Delícies de Cabestany

### Sardanes

* A l'amic Pere de Prats (2009)
* A la Farga del Mig
* Als dansaires de Sant Lloranc (2005)
* Balla! Sant Cebrià (2001)
* Can Bernat (1993), primera sardana
* El cant de la USAP (2008)
* El castell de Peyrestortes (2003), enregistrada per la cobla Tres Vents en el DC Fa temps va néixer una bandera (Cànoes: Octave, 2005)
* La danse de Sancho (2007)
* Delirium (2009), enregistrada per la cobla Contemporània amb Marquès a la tenora en el DC Contemporanis 7 (Barcelona: PICAP, 2009?)
* Fa temps va néixer una bandera (2002), enregistrada per la cobla la Principal del Llobregat en el DC Sardanes dels compositors de la Catalunya Nord 2 (Barcelona: Audiovisuals de Sarrià, 2008), n'hi ha una versió amb lletra de Gerard Jacquet
* Esperant a [sic] Roxane (2008)
* I passa el temps (2003), enregistrada a Fa temps...
* Un ocell sota el campanar (2004)
* Passejada entre els núvols (2007), dedicada a Max Havart, enregistrada a Sardanes dels compositors...2
* Per tu, Maria "Jeanne" (2006), enregistrada per la cobla Tres Vents en el DC Longues
* Poble d'Aragó (2003), enregistrada pels Casenoves al DC Les Casenoves 40 anys (Barcelona: Discmedi, 2004 ref. DM 1161-02)
* Primavera a Montpeller (2001), enregistrada a Les Casenoves 40 anys
* Quan els àngels et ploren (2009)
* Regal d'aniversari
* Rosselló alegre (2000), obligada de tible
* Sardan'a Cassagnes (2004), enregistrada per la cobla Contemporània en el DC Contemporanis 4 (Barcelona: PICAP, 2004 ref. 91.0431-02)
* Una sardana nova (2004), amb lletra de Gerard Jacquet
* Valmy, 30è aplec (2005)
* Verònica dels Banys (2005), enregistrada pels Casenoves, en el DC Casenoves 2 (Barcelona: Discmedi, 2006 ref. DM 1200-01-02)

## Gravacions

* Disc compacte Les Sergents Pépères Fanfare, Peperes Band, Olivier Marquès saxòfon solista (2004)
* Ha col·laborat en peces dels discos Mètode de Rocanrol de Pascal Comelade (França: Because Music, 2008), Per tu ploro de Llorenç Solé i Sub.mersion de "Kanka" (França: Hammerbass, 2009)

## Enllaços externs

* Llista de sardanes
* Cobla Tres Vents (català)(francès)

## Referències

* ↑ Olivier Marquès a la plana web de Músics per la Cobla
* ↑ Breus notes biogràfiques, al web de la Cobla Contemporània
* ↑ «Sous le ciel de Quixotte». Arxivat de l'original el 2008-11-20. [Consulta: 21 octubre 2009].
* ↑ «Victoires de la musique...et jazz Ã St-Cyp - Centerblog».
* ↑ «Mano Libre en concert au Jam : détail».
* 1 2 «Disc "Les Sergents Pépéres fanfare" dedicat als Beatles».
* ↑ «Rafaël Marco et Amigos» (en francès). [Consulta: 1r juny 2014].
* ↑ «Actuacions d'UNIK» (en francès). [Consulta: 1r juny 2014].
* ↑ «Una sardana nova, a Raco.cat», 05-05-2004. [Consulta: 1r juny 2014].
* ↑ «Fullet "La Caravane Catalane"».
* ↑ «Obres d'Olivier Marques, al web de la cobla "Tres Vents"» (en francès). Arxivat de l'original el 2010-03-10. [Consulta: 1r juny 2014].